पूर्णिया / दुमका : मिथिलावासी आब एयर टैक्सी सऽ घंटाक दूरी मिनटि भरिमेतय करता। मिथिलामे बढ़ि रहल हवाई यात्री आ पर्यटकक बढ़ैत संख्याके दैखैत डीटीडीसी ट्रेवल एंड टूर प्लानर लिमिटेड, स्पिरिट एयरक सहयोग सऽ पूर्णिया-कोलकाता आ पूर्णिया-पटनाक बीच एयर टैक्सी चलनाय शुरु केल अछि। इ सप्ताहमे अखन दू दिन चलि रहिल अछि आ नान शिड्यूल अछि। यात्री केँ जरुरत अनुसार एकर सेवा भेटि रहल अछि। पहिले जमशेदपुर-पटनाक बीच चार्टर फ्लाइट शुरु कैल गेल छल, मुदा इ बेसी दिन नहिँ चलि सकल छल। कोलकाता-पूर्णिया आ पूर्णिया-पटना बीच जे चार्टर फ्लाइट शुरु भेल अछि ओ 9 सीटक अछि। एकरा चलाबय लेल डीटीडीसी स्पिरिट एयर सऽ फ्लाइट हायर केलक हँ। कोलकाता-पूर्णिया आ पूर्णिया-पटना आबय जाय बला यात्री के हुनक घर तक पहुंचाबय लेल डीटीडीसी कैब केर व्यवस्था अछि । घर सऽ आनय लेल वा घर पहुंचाबय लेल यात्री केर टिकटे कटाबय समय पाय दियऽ पड़तन। पूर्णिया एयरपोर्ट सऽ कटिहार,किशनगंज,अररिया,जोगबनी, विराटनगर(नेपाल), रायगंज(पश्चिम बंगाल)के लेल रहत कैबक व्यवस्था। एकरा लेल अतिरिक्त शुल्क देबय पड़त। मिथिलामे एकरा अतिरिक्त देवघरमे प्रस्तावित एयरपोर्ट आधुनिक उपकरण सऽ सुसज्जित होएत। एतय नाइट लैंडिंगक सुविधा सेहो रहत। गया एयरपोर्ट जेँका एकरा टूरिज्म सर्किट सऽ जोड़बाक योजना अछि। एहि एयरपोर्टक संग झारखण्डक मिथिला क्षेत्रमे दू टा एयरपोर्ट भऽ जाएत।
 देवघरक कुंडामे एयरपोर्ट लेल जमीन लऽ लेल गेल अछि। बताओल गेल अछि जे 4. 5 किमी लंबा रनवे होएत आ एकर चौड़ाई लगभगि 500 मीटरक होएत। एहि क्षेत्रमे विस्थापनक समस्या नहिँ केँबराबर अछि। 2014 धरि इ एयरपोर्ट बनि कऽतैयार भऽ जाओत। तीर्थयात्रीकेँ होयत सुविधा,
देवघरमे बाबाधाम, रिखिया आश्रम आ सत्संगी आश्रम अछि जतय सभ बरख 80 लाख सऽ बेसी लोक देश-विदेश सऽ आबैत छथिह. रिखिया आश्रममे बहुतो देश सऽ लोकसभ योग केर शिक्षाक लेल अबैत अछि। अखन आबयवला श्रद्धालुकेँ कोलकाता वा रांची आबय पड़ैत छन।
 दुमकामे एयरपोर्टक आधुनिकीकरणक काज जिंदल स्टील एंड पावर लिमिटेड द्वारा कैल जा रहल अछि। देवघर एयरपोर्टक निर्माण एयरपोर्ट अथारिटी ऑफ़ इंडियाकऽ रहल अछि। 400 करोड़क लागति सऽ एयरपोर्टक निर्माण होएत जाहिमे 350 करोड़ रुपया एयरपोर्ट अथारिटी ऑफ़ इंडिया द्वारा आ 50 करोड़ रुपया झारखंड सरकार द्वारा खच कैल जाओत.
 भागलपुर एयरपोर्ट संबंधमे भाजपा प्रवक्ता संग भागलपुर सांसद कहलैथ जे हवाई पट्टी निर्माण आ एप्रोचसड़कक निर्माण लेल एक करोड़ 33 लाख मंजूर भऽ गेल अछि। एकरा लेल 50 लाख क आवंटन सेहो भ गेल अछि, अर्थात् आबय वला समयमेबहुत जल्द भागलपुर सऽ सेहो फ्लाइट सभ चलए लागत, बताबी जे शाहनवाज हुसैन भागलपुरमे हवाई अड्डाक लेल लोकसभामे जोरदार मांग उठौने छलथि। एम्हर पूर्णियाक बाद आब सहरसा सऽ सेहो हवाई सेवा शुरू होएबाक प्रतीक्षा अछि संगे सहरसा एयरपोर्टक निरीक्षण केलाक बाद स्प्रीट एयर एंड डीटीडीएस टूर एंड ट्रेवल्स प्लानरक प्रतिनिधि कहला जे कंपनी 2013 धरि सहरसा सऽ हवाई सेवा शुरूआत होएत। ओ कहला जे छोट हवाई जहाजक उड़ानक लेल एयरपोर्टक जे क्षमता होइत अछि से सहरसामे उपलब्ध अछि। ओ संगहि सहरसा जिला प्रशासन सऽ एयरपोर्ट पर एंबुलेंस आ फायरबिग्रेड सुविधाक आवश्यकता बतौलथि आ यात्रीक लेल एकटा पैसेंजर लॉनक मांग सेहो केलखिन।
 एतेक धरि पढ़लाक बाद अपने सभकेँ लागल होएत जे आब आबय वला समयमे मिथिलाक देवघर, भागलपुर आ सहरसा सऽ सेहो हवाई यात्रा शुरु भऽ सकत, पूर्णिया आ दुमका सऽ तऽ आब शुरु भऽ गेल अछि मुदा मिथिलाक अघोषित राजधानी दरभंगा सऽ अखन धरि कियैक नहिँ हवाई सेवा शुरु भेल अछि ? दरभंगामे तऽ शुरुआत भेल छन मुदा पहिले दिन प्लेन दुर्घटनाग्रस्तभऽ गेल छल। बताबी जे दरभंगाक रनवे भारत सबसे पैघ रनवे मेँ सऽ एक अछि, दरभंगा एकटा प्रमंडलीय मुख्यालय अछि, एतय दू टा विश्वविद्यालय, मेडिकल कालेज, इग्नूक क्षेत्रीय संस्थान अछि दरभंगा रेलवेक माध्यमे तऽ पूरा भारत सऽ जुड़ल अछि मुदा हवाई यातायातक माध्यमे नहिँ।
 नव बरखमे मिथिलावासी कामना करैत छथि मिथिलाक दरभंगा आ मुजफ्फरपुर सऽ सेहो हवाई यात्रा शुरु होए। 